शिवपुरी। जिले के पिछोर थाना क्षेत्र में आदर्श कॉलोनी में रहने वाली महिला ने पिछोर की रन्नौद रोड पर रहने वाले युवक के खिलाफ बलात्कार का केस दर्ज करवाया है। बताया जाता है कि महिला व आरोपी का पांच साल से प्रेम प्रसंग चल रहा था और महिला उस पर शादी के लिए दबाव बनाने लगी थी। जब प्रेमी ने शादी करने से मना कर दिया तो थाने में महिला पहुंची और बलात्कार का केस दर्ज करवा दिया। मामले में पुलिस ने केस दर्ज कर विवेचना शुरू कर दी है।